Ministru kabineta rīkojuma projekta

**„Par zemes vienību Kuldīgas novadā piederību vai piekritību valstij un to nostiprināšanu zemesgrāmatā uz valsts vārda Finanšu ministrijas personā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Projekts paredz 11 rezerves zemes fondā ieskaitītās zemes vienības Kuldīgas  novadā, saglabāt valsts īpašumā un nodot Finanšu ministrijas valdījumā, kas nepieciešamas Publiskas personas mantas atsavināšanas likumā un likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestajā daļā minēto funkciju veikšanai.Ministru kabineta rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemes pārvaldības likuma 17. panta piektā daļa.Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 8. un 9.punkts.Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Zemes pārvaldības likuma 17.panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.Atbilstoši Ministru kabineta 2016.gada 29.marta noteikumu Nr.190, “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – Noteikumi Nr.190) 3.1.apakšpunktā noteiktajam Valsts zemes dienests sagatavo un publisko savā tīmekļvietnē sarakstu par rezerves zemes fondā ieskaitītajām zemes vienībām un zemes vienībām, kuras nav izmantotas īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā piecu darbdienu laikā pēc Noteikumu Nr.190 spēkā stāšanās par visu to vietējo pašvaldību administratīvajām teritorijām vai novada pašvaldības teritoriālajām vienībām, par kurām Ministru kabineta rīkojums par zemes reformas pabeigšanu izdots līdz šo noteikumu spēkā stāšanās dienai.Ministru kabinets 2016.gada 15.martā ir pieņēmis rīkojumu Nr.213 “Par zemes reformas pabeigšanu Kuldīgas novada Kuldīgas pilsētā”. Ministru kabinets 2016.gada 27.septembrī ir pieņēmis rīkojumu Nr.554 “Par zemes reformas pabeigšanu Kuldīgas novada lauku apvidū”.Ministru kabinetam pieņemot rīkojumus par zemes reformas pabeigšanu attiecīgajā administratīvajā teritorijā, tiek apliecināts, ka visas konkrētajā teritorijā esošās zemes vienības ir apzinātas un tām noteikts tiesiskais statuss, kā arī visi procesi attiecībā uz personu tiesībām atgūt zemi ir pabeigti. Ir sācies jauns posms - zemes piekritības vai piederības valstij vai pašvaldībai izvērtēšana, izslēdzot iespēju, ka kādas privātpersonas tiesības atgūt zemi šajā posmā varētu tikt aizskartas. Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašuma saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij.Finanšu ministrija Noteikumu Nr.190 noteiktajā kārtībā ir izvērtējusi, kuras sarakstā norādītās zemes vienības piekrīt vai pieder valstij un ir ierakstāmas zemesgrāmatā uz valsts vārda Finanšu ministrijas personā saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās" un izdarījusi sarakstā atzīmi par Kuldīgas novadā norādītājām zemes vienībām. Par sarakstā norādītajām valstij piekritīgajām zemes vienībām nepastāv strīds ar citām ministrijām un attiecīgajām pašvaldībām. Atbilstoši Noteikumu Nr.190 8.punktā noteiktajam Valsts zemes dienests ir saņēmis šo noteikumu 7.1.3. apakšpunktā minēto sarakstu ar ministriju un pašvaldību izdarītajām atzīmēm no pašvaldībām, un savā tīmekļvietnē ir publiskojis izvērtētos gala sarakstus par Kuldīgas novadu (<http://www.vzd.gov.lv/lv/par-mums/darbibas-jomas/zemes-reforma/izvertesana/>).Saskaņā ar Noteikumu Nr.190 8.2. apakšpunktā noteikto, pēc izvērtētā saraksta publiskošanas Valsts zemes dienesta tīmekļvietnē, attiecīgā ministrija šo noteikumu 3.1. apakšpunktā minētajā gadījumā ne vēlāk kā vienu mēnesi pirms šo noteikumu 2. punktā noteiktā termiņa beigām, bet šo noteikumu 3.2. apakšpunktā minētajā gadījumā četru mēnešu laikā sagatavo rīkojuma projektu par zemes vienībām, kuras kā valstij piekritīgu zemi sarakstā atzīmējusi viena ministrija, un tās nav norādītas kā pašvaldībai piekritīga zeme.Ievērojot iepriekš minēto, Finanšu ministrija ir izstrādājusi Ministru kabineta rīkojuma projektu „Par zemes vienību Kuldīgas novadā piederību vai piekritību valstij un to nostiprināšanu zemesgrāmatā uz valsts vārda Finanšu ministrijas personā” (turpmāk – rīkojuma projekts), kas paredz rīkojuma projekta 1.punktā minētās zemes vienības saglabāt valsts īpašumā un reģistrēt tās zemesgrāmatā uz valsts vārda Finanšu ministrijas personā.Saskaņā ar informāciju no Nekustamā īpašuma valsts kadastra informācijas sistēmas, rīkojuma projekta pielikumā iekļauto zemes vienību statuss – rezerves zemes fonds un nekustamais īpašums.Uz rīkojuma projekta pielikumā iekļautajām zemes vienībām atrodas fizisko un juridisko personu īpašumā un tiesiskajā valdījumā esošas būves.**Rīkojuma projektā iekļauto zemes vienību raksturojums**:1. **Zemes vienība** (zemes vienības kadastra apzīmējums 62540030081) 1,5400 ha platībā **– „Diņi”, Īvandes pagastā, Kuldīgas novadā.** Zemes vienībai Nekustamā īpašuma valsts kadastra informācijas sistēmā noteikts statuss (turpmāk – NĪVKIS) – „rezerves zemes fonds”. Saskaņā ar NĪVKIS datiem uz zemes vienības atrodas privātpersonu īpašumā esošas būves (būvju kadastra apzīmējumi: 62540030081001, 62540030081002, 62540030081003), kas ierakstītas zemesgrāmatā Īvandes pagasta zemesgrāmatas nodalījumā Nr.100000443569, lēmuma datums:17.09.2008. Ņemot vērā, ka zemes reforma konkrētajā administratīvajā teritorijā ir pabeigta un būves īpašniekiem šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.2. **Zemes vienība** (zemes vienības kadastra apzīmējums 62010030010) 0,6103 ha platībā – **Dārzniecības ielā 7, Kuldīgā, Kuldīgas novadā.**Zemes vienībai NĪVKIS noteikts statuss – „rezerves zemes fonds”. Saskaņā ar NĪVKIS datiem uz zemes vienības atrodas privātpersonas īpašumā esošas būves (būvju kadastra apzīmējumi: 62010030010001, 62010030010002, 62010030010003, 62010030010004), kas ierakstītas zemesgrāmatā Kuldīgas pilsētas zemesgrāmatas nodalījumā Nr.100000105727, lēmuma datums:17.07.2003. Atbilstoši NĪVKIS datiem, minētajā nekustamā īpašuma būvju sastāvā atrodas arī būves ar kadastra apzīmējumiem 62010030010005, 62010030010006 un 62010030010007.Atbilstoši NĪVKIS datiem, īpašuma tiesības uz būvēm ar kadastra apzīmējumiem 62010030010008 un 62010030010009 nav reģistrētas.Ņemot vērā, ka zemes reforma konkrētajā administratīvajā teritorijā ir pabeigta un būves īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.3. **Zemes vienība** (zemes vienības kadastra apzīmējums 62010060092) 0,0295 ha platībā – **Baznīcas ielā 10A, Kuldīgā, Kuldīgas novadā**.Zemes vienībai NĪVKIS noteikts statuss – „rezerves zemes fonds”. Saskaņā ar NĪVKIS datiem uz zemes vienības atrodas privātpersonas tiesiskajā valdījumā esoša būve (būves kadastra apzīmējums 62010060092001), kas iekļauta nekustamā īpašuma (kadastra apzīmējums 62015060018) sastāvā, bet nav ierakstīta zemesgrāmatā.Ņemot vērā, ka zemes reforma konkrētajā administratīvajā teritorijā ir pabeigta un būves tiesiskajam valdītājam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.4. **Zemes vienība** (zemes vienības kadastra apzīmējums 6201016098) 0,3027 ha platībā – **Vidus ielā 44, Kuldīgā, Kuldīgas novadā**.Zemes vienībai NĪVKIS noteikts statuss – „rezerves zemes fonds”.Saskaņā ar NĪVKIS datiem uz zemes vienības atrodas privātpersonas īpašumā esoša būve (būves kadastra apzīmējums 62010160043002), kas ierakstīta zemesgrāmatā Kuldīgas pilsētas zemesgrāmatas nodalījumā Nr.100000549600, lēmuma datums: 22.10.2015. Atbilstoši NĪVKIS datiem uz zemes vienības atrodas arī būves ar kadastra apzīmējumiem 62010160043003 un 6201016004300, kuru īpašuma tiesības nav reģistrētas.Ņemot vērā, ka zemes reforma konkrētajā administratīvajā teritorijā ir pabeigta un būves īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.5. **Zemes vienība** (zemes vienības kadastra apzīmējums 62010240024) 0,0551 ha platībā – **Ziedu ielā 4, Kuldīgā, Kuldīgas novadā**.Zemes vienībai NĪVKIS noteikts statuss – „rezerves zemes fonds”.Saskaņā ar NĪVKIS datiem uz zemes vienības atrodas privātpersonu īpašumā esoša būve (būves kadastra apzīmējums 62010240024001), kas ierakstīta zemesgrāmatā Kuldīgas pilsētas zemesgrāmatas nodalījumā Nr.100000178996, lēmuma datums: 29.06.2005. Saskaņā ar NĪVKIS datiem uz zemes vienības vēl arī atrodas būve ar apbūves laukumu 17 m2 (būves kadastra apzīmējums 62010240024002) – šķūnis un būve ar apbūves laukumu 2,10 m2 (būves kadastra apzīmējums 62010240024003) – tualete, kuras saskaņā ar likuma “Par nekustamā īpašuma ierakstīšanu zemesgrāmatā” 19.panta pirmās daļas 1.punktu zemesgrāmatā kā patstāvīgi īpašuma objekti nav ierakstāmi, un uz kurām īpašuma tiesības nav reģistrētas.Ņemot vērā, ka zemes reforma konkrētajā administratīvajā teritorijā ir pabeigta un būves īpašniekiem šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.6. **Zemes vienība** (zemes vienības kadastra apzīmējums 62010340334) 0,0567 ha platībā – **Vīgriežu alejā 4, Kuldīgā, Kuldīgas novadā**.Zemes vienībai NĪVKIS noteikts statuss – „rezerves zemes fonds”.Saskaņā ar NĪVKIS datiem uz zemes vienības atrodas privātpersonas īpašumā esoša būve (būves kadastra apzīmējums: 62010340334001), kas ierakstīta zemesgrāmatā Kuldīgas pilsētas zemesgrāmatas nodalījumā Nr.100000493615, lēmuma datums: 29.07.2011. Ņemot vērā, ka zemes reforma konkrētajā administratīvajā teritorijā ir pabeigta un būves īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.7. **Zemes vienība** (zemes vienības kadastra apzīmējums 62010240065) 0,1531 ha platībā – **Ķelšu ielā 37, Kuldīgā, Kuldīgas novadā**.Zemes vienībai NĪVKIS noteikts statuss – „rezerves zemes fonds”.Saskaņā ar NĪVKIS datiem uz zemes vienības atrodas privātpersonas tiesiskajā valdījumā un lietošanā esošas būves (būvju kadastra apzīmējumi: 62010240065001, 62010240065002, 62010240065003, 62010240065004), kas nav ierakstītas zemesgrāmatā. Ņemot vērā, ka zemes reforma konkrētajā administratīvajā teritorijā ir pabeigta un būves tiesiskajam valdītājam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.8. **Zemes vienība** (zemes vienības kadastra apzīmējums 62010340335) 0,0572 ha platībā – **Vīgriežu alejā 6, Kuldīgā, Kuldīgas novadā**.Zemes vienībai NĪVKIS noteikts statuss – „rezerves zemes fonds”.Saskaņā ar NĪVKIS datiem uz zemes vienības atrodas privātpersonas īpašumā esoša būve (būves kadastra apzīmējums: 62010340335001), kas ierakstīta zemesgrāmatā Kuldīgas pilsētas zemesgrāmatas nodalījumā Nr.100000493616, lēmuma datums: 26.07.2011.Ņemot vērā, ka zemes reforma konkrētajā administratīvajā teritorijā ir pabeigta un būves īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.9. **Zemes vienība** (zemes vienības kadastra apzīmējums 62720050101) 0,2500 ha platībā – **“Liepiņas”, Padurē, Padures pagastā, Kuldīgas novadā**.Zemes vienībai NĪVKIS noteikts statuss – „rezerves zemes fonds”.Saskaņā ar NĪVKIS datiem uz zemes vienības atrodas privātpersonas īpašumā esoša būve (būves kadastra apzīmējums: 62720050364002), kas ierakstīta zemesgrāmatā Padures pagasta zemesgrāmatas nodalījumā Nr.100000552541, lēmuma datums: 27.01.2016. Ņemot vērā, ka zemes reforma konkrētajā administratīvajā teritorijā ir pabeigta un būves īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.10. **Zemes vienība** (zemes vienības kadastra apzīmējums 62840050209) 0,3500 ha platībā – **Saldus ielā 21, Ventā, Rumbas pagastā, Kuldīgas novadā**.Zemes vienībai NĪVKIS noteikts statuss – „rezerves zemes fonds”.Saskaņā ar NĪVKIS datiem uz zemes vienības atrodas privātpersonas īpašumā esošas būves (būves kadastra apzīmējumi: 62840050209001 un 62840050209002), kas ierakstītas zemesgrāmatā Rumbas pagasta zemesgrāmatas nodalījumā Nr.100000567548, lēmuma datums: 31.05.2017. Ņemot vērā, ka zemes reforma konkrētajā administratīvajā teritorijā ir pabeigta un būves īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.11. **5/12 domājamās daļas no zemes vienības** (zemes vienības kadastra apzīmējums 62010130026) ar kopējo platību 0,1753 ha – Aizputes ielā 25, Kuldīgā, Kuldīgas novadā – **Aizputes ielā 25, Kuldīgā, Kuldīgas novadā**. Zemes vienībai NĪVKIS noteikts statuss – „nekustamais īpašums”.Atbilstoši ierakstiem Kuldīgas pilsētas zemesgrāmatas nodalījumā Nr.1000000373465, zemes gabala ar kadastra apzīmējumu 62010130026 īpašuma tiesības uz 7/12 domājamajām daļām nostiprinātas privātpersonai.Saskaņā ar NĪVKIS datiem uz zemes vienības (zemes vienības kadastra apzīmējums 62010130026) atrodas privātpersonas īpašumā esošas būves (būvju kadastra apzīmējumi: 62010130026001, 62010130026002), kas ierakstītas zemesgrāmatā Kuldīgas pilsētas zemesgrāmatas nodalījumā Nr.100000384006, lēmuma datums: 12.08.2011. Saskaņā ar NĪVKIS datiem, minēto būvju nekustamā īpašuma sastāvā ir iekļauta arī uz zemes vienības esošā būve, kuras īpašuma tiesības nav reģistrētas.Ņemot vērā, ka zemes reforma konkrētajā administratīvajā teritorijā ir pabeigta un būves īpašniekam šobrīd vairāk nav tiesību iegūt īpašumā zemes vienību saskaņā ar zemes reformas likumiem, zemes vienība ir piekritīga valstij.Valsts akciju sabiedrība „Valsts nekustamie īpašumi” attiecībā uz apbūvētajām zemes vienībām pilda Publiskas personas mantas atsavināšanas likumā tai deleģēto uzdevumu – organizē valsts mantas atsavināšanas procesu un atsavina apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu. Ievērojot, ka uz rīkojuma 1.punktā minētajām valstij piekritīgajām zemes vienībām atrodas privātpersonām piederošas ēkas, kā arī privātpersonu tiesiskajā valdījumā esošas ēkas – pastāv dalītā īpašuma tiesiskās attiecības starp zemes un būves īpašniekiem. Pēc rīkojuma projekta pieņemšanas un zemes vienību ierakstīšanas zemesgrāmatā uz valsts vārda Finanšu ministrijas personā, valsts akciju sabiedrība „Valsts nekustamie īpašumi” uzsāks minēto zemes vienību atsavināšanas procesu būvju īpašniekiem Publiskas personas mantas atsavināšanas likuma noteiktajā kārtībā, pieņemot lēmumu par attiecīgo zemes vienību pārdošanu, tādējādi izbeidzot dalītā īpašuma tiesiskās attiecības un piespiedu nomas attiecības. Vienlaikus, valsts akciju sabiedrība „Valsts nekustamie īpašumi” attiecīgajos gadījumos, kad bez privātpersonu īpašumā vai tiesiskajā valdījumā esošām būvēm uz zemes vienības atradīsies arī būves, kurām īpašuma tiesības nav reģistrētas, veiks šo būvju tiesiskā statusa noskaidrošanu, un, ja nepieciešams, sakārtošanu.Tāpat valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas.Rīkojuma projektā iekļautās zemes vienības normatīvajos aktos noteiktā kārtībā tiks ierakstītas zemesgrāmatā uz valsts vārda Finanšu ministrijas personā. Zemes vienību platības norādītas atbilstoši Nekustamā īpašuma valsts kadastra informācijas sistēmā norādītajai informācijai. Veicot zemes vienību kadastrālo uzmērīšanu, zemes vienību platības var tikt precizētas. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija un valsts akciju sabiedrība „Valsts nekustamie īpašumi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus - fiziskas un juridiskas personas, kuru īpašumā, tiesiskajā valdījumā vai lietojumā esošās ēkas atrodas uz rīkojumā projektā apakšpunktā minētajām zemes vienībām un ar kurām slēdzami zemes nomas līgumi, un kas var izmantot savas normatīvos aktos noteiktās tiesības un realizēt pirmpirkuma tiesības uz valsts zemes vienībām. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija (Valsts akciju sabiedrība „Valsts nekustamie īpašumi”). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto *Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136* valsts akciju sabiedrība „Valsts nekustamie īpašumi” apņēmusies nodrošināt nepieciešamo darbību veikšanu, tajā skaitā segt izdevumus, lai nodrošinātu valstij piekrītošo nekustamo īpašumu īpašumtiesību nostiprināšanu zemesgrāmatā uz valsts vārda Finanšu ministrijas personā. |

Finanšu ministre D.Reizniece-Ozola

Tupiņa 67024679

arta.tupina@vni.lv